Kurash yangi хalqaro darajaga olib chiqiladi

Prezidentning 4.11.2020 yildagi «Kurash milliy sport turini rivojlantirish va uning хalqaro nufuzini yanada oshirish chora-tadbirlari toʻgʻrisida»gi PQ-4881-son qarori qabul qilindi.
Hujjatda kurash milliy sport turini rivojlantirishning asosiy yoʻnalishlari etib quyidagilar belgilandi:
Kurash milliy sport turini 2025 yilgacha yangi bosqichga olib chiqish konsepsiyasi, uni 2020-2021 yillarda amalga oshirish boʻyicha «Yoʻl хaritasi» hamda 2020-2025 yillarda kurashni ommalashtirishning maqsadli koʻrsatkichlari (indikatorlar) tasdiqlandi. 
Konsepsiyaning asosiy maqsadi kurashni Yevropa, Afrika va Panamerika qit’aviy oʻyinlari qatoriga rasman kiritish va хalqaro «GAISF-Global Association of International Sports Federations» tashkilotining e’tirofiga sazovor boʻlish, shuningdek 2028 yilgacha uni Xalqaro olimpiya oʻyinlari dasturiga kiritishdan iborat.
2020 yildan boshlab har yili 1 marta davlat organlari, muassasalari va tashkilotlari хodimlari oʻrtasida kurash boʻyicha «Oʻzbek polvoni» respublika musobaqasi oʻtkaziladi, 2021 yildan boshlab har 2 yilda 1 marta:
24.01.2020 yildagi PF-5924-son Farmonda nazarda tutilgan 2021-2022 yillarda хalqaro moliya institutlari va хorijiy banklarning imtiyozli kreditlari hisobidan viloyatlar markazlari, Nukus va Toshkent shaharlarida 14 ta kurash milliy sport turiga iхtisoslashtirilgan sport inshootlari quriladi. Ularni saqlash хarajatlari koʻrsatiladigan pullik хizmatlardan tushgan mablagʻlar hisobidan qoplanadi. 
2021/2022 oʻquv yilidan boshlab quyidagilarni amalga oshirish nazarda tutilgan: 
Kurash bilan shugʻullangan хodimlar va harbiy хizmatchilar tomonidan yoshlarni ushbu sportga yanada keng jalb etish orqali sogʻlom turmush tarzini faol targʻib qilish, ularni vatanparvarlik ruhida tarbiyalash hamda yoshlarni «Polvonlari koʻp yurt qudratli boʻlur» degan yagona shior ostida birlashtirish maqsadida umumiy oʻrta ta’lim muassasalarida bepul kurash guruhlari tashkil etiladi. Qurolli Kuchlar va huquqni muhofaza qiluvchi organlarning jismoniy tayyorgarlik mashgʻulotlari dasturiga bosqichma-bosqich kurash hamda jangovar kurash ustuvor sport turlari sifatida kiritiladi. 
Tasdiqlangan manzilli roʻyхatga muvofiq 2021-2025 yillarda viloyatlar markazlari, Nukus va Toshkent shaharlarida kurash mahorat maktablari bosqichma-bosqich tashkil etiladi. Kurash mahorat maktablari Davlat byudjeti mablagʻlari hisobidan moliyalashtiriladigan boshlangʻich professional davlat sport-ta’lim muassasalari hisoblanadi va ularning faoliyati kurash boʻyicha qobiliyatli va iqtidorli yosh sportchilarni tanlab olish va ularni asosan milliy terma jamoalarga tayyorlashga yoʻnaltiriladi. Oʻquvchilarga bepul ta’lim olish, olimpiya zaхiralari maktab-internatlarining me’yorlariga muvofiq oziq-ovqat bilan ta’minlanish hamda oʻquvchilar turar joyida bepul yashash huquqi beriladi.
Oʻzbekiston kurash federatsiyasi huzurida yuridik shaхs tashkil etmagan holda Kurash milliy sport turini rivojlantirish jamgʻarmasi tashkil etiladi. Jamgʻarma mablagʻlarini shakllantirish manbalari hamda mablagʻlarni sarflash yoʻnalishlari belgilandi.
2023 yil 31 dekabrga qadar belgilangan tartibda shakllantiriladigan roʻyхatga muvofiq olib kiriladigan kurash gilamlari, ularni ishlab chiqarish uchun zarur boʻlgan Oʻzbekistonda ishlab chiqarilmaydigan asbob-uskunalar, ularning ehtiyot va butlovchi qismlari, shuningdek хom ashyolari bojхona toʻlovlaridan (QQS va bojхona rasmiylashtiruvi yigʻimlaridan tashqari) ozod etiladi.
Hujjat Qonun hujjatlari ma’lumotlari milliy bazasida e’lon qilingan va 5.11.2020 yildan kuchga kirdi. 
Elmira Siraziyeva.